Eelotsusetaotlus, mille on esitanud Conseil d’État (Belgia) 9. mail 2018 – Terre wallonne ASBL versus Région wallonne
(kohtuasi C-321/18)
Kohtumenetluse keel: prantsuse
Eelotsusetaotluse esitanud kohus
Conseil d’État
Põhikohtuasja pooled
Kaebaja: Terre wallonne ASBL
Vastustaja: Région wallonne
Eelotsuse küsimused
Kas otsus, millega liikmesriigi asutus määrab kindlaks Natura 2000 võrgustiku kaitse-eesmärgid vastavalt nõukogu 21. mai 1992. aasta direktiivile 92/43/EMÜ looduslike elupaikade ning loodusliku loomastiku ja taimestiku kohta1, on kava või programm direktiivi 2001/42/EÜ teatavate kavade ja programmide keskkonnamõju hindamise kohta2 tähenduses, ja täpsemalt selle direktiivi artikli 3 lõike 2 punkti a või artikli 3 lõike 4 tähenduses?
Kui vastus on jaatav, siis kas sellise otsuse puhul tuleb läbi viia keskkonnamõju hindamine vastavalt direktiivile 2001/42/EÜ, isegi kui direktiiv 92/43, mille alusel otsus vastu võeti, sellist hindamist ei nõua?
____________
1     EÜT L 206, lk 7; ELT eriväljaanne 15/02, lk 102.
2     Euroopa Parlamendi ja nõukogu 27. juuni 2001. aasta direktiiv 2001/42/EÜ teatavate kavade ja programmide keskkonnamõju hindamise kohta (EÜT L 206, lk 7; ELT eriväljaanne 15/06, lk 157).